那些年

《那些年》係胡夏出嘅一隻歌，收錄喺佢第2張錄音室專輯《燃點》，亦係電影《那些年，我們一起追的女孩》嘅主題曲，由電影導演九把刀作詞，木村充利作曲。呢隻歌表達過去青春時空戀情嘅回憶。

歌曲嘅音樂錄影帶喺2011年8月24號發行，展現電影入面嘅剪輯鏡頭。《那些年》攞到商業上嘅成功，喺KKBOX單曲每日排行榜上連續64日奪冠，喺香港嘅幾個音樂榜單亦奪冠。喺商業上攞到成功嘅同時，歌曲都攞到好多獎，包括香港商業電台嘅2011年度叱咤樂壇流行榜頒獎典禮入面攞到專業推介第二名同我最喜愛的歌曲大獎等。

2011年單曲
國語歌